jkorsvik/nowiki_second_scrape_merged huggingface dataset:
West Pokot (distrikt)

West Pokot (distrikt) var et av Kenyas distrikter i den tidligere Rift Valley Province lengst vest i Kenya på grensa til Uganda. Hovedstaden er Kapenguria, som hadde i underkant av 60.000 innbyggere ved årtusenskiftet. Distriktet har to andre administrative enheter i tillegg, byen Chepareria med om lag 8000 innbyggere og fylket Pokot med om lag 245.000 innbyggere. Til sammen bodde det om lag 310.000 innbyggere i distriktet, som dekker et område på 9.064 km². Lokalt språk er pokot.
Turkwel vannkraftverk ligger i West Pokot og leverer 105 MW til nasjonal elektrisitetsforsyning. Lokalbefolkningen får i liten grad nyte godt av verdiene som skapes av kraftverket. Norsk Luthersk Misjonssamband driver et bygdeutviklingsprosjekt med fokus på jordbruk, helse og utdannelse i Pokot og man har norske misjonærer i arbeid i Kapenguria Bibelsenter som en del av et samarbeid som organisasjonen har hatt med den lutherske kirken i Kenya (ELCK) siden 1977.


== Kjente personer fra Pokot ==
Tegla Loroupe, en av de mest kjente kvinnelige langdistanseløpere kommer fra Pokot


== Eksterne lenker ==
NLM i Øst-Afrika
Richard Ausen

Olaf Richard Ausen (født 1. juli 1862 i Levanger, død 10. januar 1949 samme sted) var en norsk forretningsmann og politiker (V) som fra 1918 til 1919 var Levanger bys ordfører.
Han var sønn av gullsmed Martin Ausen og hustru Henrikke Sivertsen; han hadde en eldre bror og to yngre søstre. Farfaren, handelsmann Ole Ausen, kom fra Osen på Ytterøy. I sine unge år drev han den kaffetilsetningsfabrikken som morfaren Ole Sivertsen hadde etablert i Levanger i 1872. Etter bybrannen i 1897 ble Ausen disponent ved potetmel- og glukosefabrikken i Levanger, noe han var frem til den ble solgt i 1916 og ombygget til en melkekondenseringsfabrikk.Ausen var tilknyttet Levanger og Skogns Sparebank som tillitsmann og funksjonær i en mannsalder, som formann i direksjonen (styret) 1898–1905, bankkasserer 1905–1915 og administrerende direktør 1915–1934.Ausen påtok seg en rekke offentlige verv. Han satt i Levanger bystyre som venstremann. Ausen var varaordfører da Halfdan Harnoll døde i mai 1918, og rykket opp til ordfører for resten av året. Han ble også valgt til ordfører for 1919.Han bodde i Eklogården i Kirkegaten, hvor han «holdt et herskapelig hus med tjenerskap, produserte egne viner på eikefat, hadde dueslag og elsket å invitere byens borgerskap til fest». Han giftet seg i 1887 med Ragna Rønne, datter av handelsfullmektig Carl Rønne og Hanna Christine Gørrisen på Halsøen i Stjørdal.


== Referanser ==
Hver gang vi møtes (album)

Hver gang vi møtes er et musikkalbum med 24 musikkspor hentet fra TV 2-serien Hver gang vi møtes. Albumet ble utgitt 5. mars 2012.


== Sporliste ==
Halvdan Sivertsen: «Lonesome Traveller» (på norsk), (Paperboys)
Anne Grete Preus: «Kanskje kommer kongen» (Knutsen & Ludvigsen)
Øyvind «Vinni» Sauvik: «Sommerfuggel i vinterland» (Halvdan Sivertsen)
Jan Eggum: «Nordaførr vårvise» (Halvdan Sivertsen)
Bertine Zetlitz: «Sommerfuglvinger» (Anne Grete Preus)
Halvdan Sivertsen: «Twisted Little Star» (på norsk), (Bertine Zetlitz)
Øystein Dolmen: «Let the Monkey Out» (Vinni)
Elvira Nikolaisen: «En natt forbi» (Jan Eggum)
Anne Grete Preus: «Egypt Song» (Elvira Nikolaisen)
Øyvind «Vinni» Sauvik: «God morgen Norge» (Knutsen & Ludvigsen)
Jan Eggum: «Eg ve te Bergen» (Knutsen & Ludvigsen)
Elvira Nikolaisen: «Barcelona» (Paperboys/Madcon)
Bertine Zetlitz: «Change My Stars» (Paperboys)
Øystein Dolmen & Vinni: «Hallo Hallo» (Knutsen & Ludvigsen)
Halvdan Sivertsen: «Månens elev» (Anne Grete Preus)
Anne Grete Preus: «Ryktet forteller» (Jan Eggum)
Jan Eggum: «He Loves Me» (Elvira Nikolaisen)
Elvira Nikolaisen: «Girl Like You» (Bertine Zetlitz)
Øyvind «Vinni» Sauvik: «Kor e alle helter hen» (Jan Eggum)
Halvdan Sivertsen: «Love I Can't Defend» (på norsk), (Elvira Nikolaisen)
Øystein Dolmen: «10 000 tommeltotta» (Halvdan Sivertsen)
Jan Eggum: «Besøk» (Anne Grete Preus)
Øystein Dolmen: «Adore Me» (Bertine Zetlitz)
Bertine Zetlitz: «Telefon» (Jan Eggum)


== Referanser ==


== Kilder ==
Diverse Artister – Hver Gang Vi Møtes på www.platekompaniet.no
Sweet Steel

Sweet Steel er et musikkalbum med Lars Egil Vågseter, utgitt i september 2008. Dette er hans første album som soloartist.


== Sporliste ==
«Sweet Steel»
«Steel Polka»
«Mary's Song»
«I Won't Forget You»
«Fool Such As I»
«For Reasons I've Forgotten»
«Blue Eyes Crying in the Rain»
«City of New Orleans»
«Danny Boy»
«Help Me Make It Through the Night»


== Musikere ==
Lars Egil Vågseter – steelgitar, dobro, låtskriver
Werner Sørøy – bass, trommearr, kassegitar, el-gitar, orgel
André Aamås – kassegitar
Dag Wolf – steelgitar på ett vers av For Reasons I've Forgotten
Leif Aase – el. gitar
Thor Einar Ribe – piano
Øystein Oppsvik – piano
Hilde Fjørtoft – kor
Ivar Dolve – bass-stemme
Jan Indrevåg – design
Vientiane (provins)

Vientiane (laotisk ວຽງຈັນ) er en provins nordvest i Laos. I 1989 ble provinsen delt i to halvdeler – prefekturet Vientiane som inneholder byen Vientiane, og den resterende provinsen.
Lemonias

Lemonias er en slekt av dagsommerfugler som tilhører familien Riodinidae.


== Utseende ==
Små til middelsstore (vingespenn 30-35 millimeter), mer eller mindre brunlige sommerfugler. Oversiden er gjerne farget i brunt og hvitt, men kan også ha et metallisk blått skjær. Undersiden er mønstret i brunt og hvitt.


== Levevis ==
Disse sommerfuglene lever i skog, gjerne tropisk regnskog.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Nymphidiini
Slekten Lemonias Hübner, 1807
Lemonias albofasciata (Godman, 1903) – Paraguay og Argentina
Lemonias egaensis (Butler, 1867) – Fransk Guyana og Brasil
Lemonias caliginea (Butler, 1867) – Mexico
Lemonias ochracea (Mengel, 1902) – Paraguay og Argentina
Lemonias sontella (Schaus, 1902) – Brasil
Lemonias stalachtioides (Butler, 1867) – Brasil
Lemonias theodora (Godman, 1903) – Brasil
Lemonias zygia Hübner, [1807] – Bolivia og Brasil


== Kilder ==
Brower, A.V.Z. (2011) Lemonias på Tree of life [1]
Markku Savela's Lepidoptera and some other life forms: Sjekkliste over artene. Hentet 4.2. 2012


== Eksterne lenker ==
(en) Lemonias i Encyclopedia of Life 
(en) Lemonias i Global Biodiversity Information Facility 
(en) Lemonias hos NCBI 
(en) Kategori:Lemonias – bilder, video eller lyd på Wikimedia Commons 
Lemonias – detaljert informasjon på Wikispecies 
Bilde av Lemonias zygia
Salavan

Salavan (laotisk:ສາລະວັນ) er hovedstaden i provinsen Saravane i det sørlige Laos. Selv om Vietnam ikke ligger mer enn 100 km unna i luftlinje er byen en av de mest isolerte i landet.


== Geografi ==
Salavan ligger i den sørligste delen av Laos, i et av de mest isolerte områdene av landet. Byen er omgitt av en tett jungel som har sett lite utvikling utenfor byen. Det går en vei til Pakse 125 km lenger øst, men denne er bare delvis asfaltert, så adkomsten til byen er vanskelig. Vestover går det få, om noen, veier. I området rundt byen finnes det likevel dusinvis av minoritetsspråklige landsbyer, som blant annet rommer bosetninger av Hmongfolk. 


== Referanser ==
Juditha

Juditha er en slekt av dagsommerfugler som tilhører familien Riodinidae.


== Utseende ==
Middelsstore sommerfugler (vingespenn 40-45 millimeter). Oversiden er mørkbrun med et bredt, kileformet, skinnende hvitt tverrbånd i midten. Undersiden er gulbrun, også her med et bredt, hvitt tverrbånd.


== Levevis ==
Disse sommerfuglene lever i skog, gjerne tropisk regnskog.
Larvene kan finnes på en rekke forskjellige planter fra ulike grupper. De er muligens knyttet til nymfer av ulike nebbmunner som blir voktet av maur.


== Utbredelse ==
Slekten er utbredt i Mellom- og Sør-Amerika, fra Mexico i nord til Paraguay i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Nymphidiini
Slekten Juditha Hemming, 1964
Juditha azan (Westwood, [1851]) – Fransk Guyana, Guyana, Venezuela, Trinidad og Tobago, Colombia, Brasil, Peru og Bolivia
Juditha caucana (Stichel, 1911) – Mexico, Panama, Trinidad og Tobago, Colombia og Ecuador
Juditha dorilis (Bates, 1866) – Costa Rica, Nicaragua, Panama, Fransk Guyana og Ecuador
Juditha inambari Hall & Harvey, 2001 – Brasil
Juditha molpe (Hübner, [1808]) – Colombia, Venezuela, Trinidad og Tobago, Brasil og Paraguay
Juditha naza Hall & Harvey, 2001 – Colombia og Ecuador
Juditha odites (Cramer, [1775]) – Venezuela, Fransk Guyana, Guyana, Brasil og Peru
Juditha pulcherrima (Butler, 1867) – Colombia og Peru


== Kilder ==
Brower, A.V.Z. (2011) Juditha på Tree of life [1]
Markku Savela's Lepidoptera and some other life forms: Sjekkliste over artene. Hentet 4.2. 2012


== Eksterne lenker ==
(en) Juditha i Encyclopedia of Life 
(en) Juditha i Global Biodiversity Information Facility 
(en) Juditha hos NCBI 
(en) Kategori:Juditha – bilder, video eller lyd på Wikimedia Commons 
Juditha – detaljert informasjon på Wikispecies 
Bilde av Juditha molpe
Nam Song

Nam Song er en liten elv i Laos som renner gjennom byen Vang Vieng. Det er et populært turistmål for mennesker som liker å se den laotiske landsbygda på vei nedover elva i kajakk. Elva er omgitt av flotte karstfjellformasjoner. Flere barer har blitt bygd på elvebredden nord for Vang Vieng for å tiltrekke turister som flyter forbi.

		
		


== Eksterne lenker ==
(en) Nam Song River – kategori av bilder, video eller lyd på Commons
Lons-le-Saunier

Lons-le-Saunier er en kommune i departementet Jura i regionen Bourgogne-Franche-Comté øst i Frankrike. Lons-le-Saunier er hovedstad (prefektur) i departementet Jura.


== Kjente personer fra Lons-le-Saunier ==
Claude Joseph Rouget de Lisle (1760–1836), som komponerte La Marseillaise, den franske nasjonalsangen


== Befolkningsutvikling ==
Antall innbyggere i kommunen Lons-le-Saunier


== Referanser ==


== Eksterne lenker ==
Offisielt nettsted 
(en) Lons-le-Saunier – kategori av bilder, video eller lyd på Commons 
(en) Lons-le-Saunier – galleri av bilder, video eller lyd på Commons 
Kommunedata INSEE
Dole (Jura)

Dole er en kommune i departementet Jura i regionen Bourgogne-Franche-Comté øst i Frankrike. Dole er underprefektur i departementet.


== Historie ==
Dole var hovedstad i Franche-Comté inntil Ludvig XIV overtok makten i regionen og flyttet administrasjonen fra Dole til Besançon. Universitetet i Dole, som ble grunnlagt Filip III av Burgund i 1422, ble også flyttet til Besançon på den tiden.


== Geografi ==
Dole ligger ved elva Doubs.


== Transport ==
Dole—Jura lufthavn ligger i kommunen Tavaux, ca. 7 km sørvest for Dole.


== Kjente personer fra Dole ==
Louis Pasteur (1822–1895), mikrobiolog og kjemiker


== Referanser ==


== Eksterne lenker ==
Offisielt nettsted 
(en) Dole (Jura) – kategori av bilder, video eller lyd på Commons 
Kommunedata INSEE
Kommunedata fra INSEE
Når mørket er forbi

Når mørket er forbi er en film produsert i 1999 og hadde premiere på Tromsø internasjonale filmfestival i januar 2000.  Filmen er basert på boka Tango Bacalao av forfatteren Alf R. Jacobsen.  Store deler av filmen er tatt opp i Berlevåg med lokale statister.


== Handling ==
Etter å ha blitt offer for utroskap forlater unge Josef Omgang en ellers tilsynelatende vellykket tilværelse som advokat i Oslo. I en tilstand et sted mellom drøm og virkelighet drar han tilbake til barndomsstedet Korshavn i Nord-Norge. Denne fiskerlandsbyen er for tiden inne i en finansiell krise som blir et bilde på de store familieproblemene i fortiden, Josef nettopp må røske tak i for å finne seg selv.


== Medvirkende ==


== Referanser ==


== Eksterne lenker ==
(en) Når mørket er forbi på Internet Movie Database 
(no) Når mørket er forbi i Nasjonalbibliotekets filmografi 
(no) Når mørket er forbi hos Filmfront 
(fr) Når mørket er forbi på Allociné
Vesa Hietalahti

Vesa Tapio Hietalahti (født 27. september 1969 i Kauhajoki) er en tidligere finsk skiskytter. Han deltok i fire OL for sitt land OL 1992 i Albertville, OL 1994 på Lillehammer, OL 1998 i Nagano og OL 2002 i Salt Lake City. Hans beste OL-plassering er en 6.-plass på 20 km fra OL i 1992. Han har også seks pallplasseringer i verdenscupen og hans beste sammenlagtplassering i verdenscupen er en 9.-plass fra 2002-sesongen.


== Medaljer ==
2003  Khanty-Mansijsk  Sølv på 20 km, normaldistanse 


== Referanser ==


== Eksterne lenker ==
(en) Vesa Hietalahti – Olympedia 
(en) Vesa Hietalahti – Sports-Reference (OL-resultater – arkivert) 
(en) Vesa Hietalahti – FIS (langrenn) 
(en) Vesa Hietalahti – IBU 
(en) Vesa Hietalahti – TheSports.org
Håkan Bergman

Carl-Håkan Bergman (født 23. januar 1954) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Örebro läns valkrets på plass 306.
Bergman sitter i utdanningskomiteen, samt at han er vara i sosialsikringskomiteen.


== Referanser ==


== Eksterne lenker ==
(sv) Håkan Bergman hos Sveriges riksdag
Saint-Claude (Jura)

Saint-Claude er en kommune i departementet Jura i regionen Bourgogne-Franche-Comté øst i Frankrike. Saint-Claude er underprefektur i departementet, det samme er Dole.


== Befolkningsutvikling ==
Antall innbyggere i kommunen Saint-Claude (Jura)


== Referanser ==
Kommunedata fra INSEE


== Eksterne lenker ==
Offisielt nettsted 
(en) Saint-Claude (Jura) – kategori av bilder, video eller lyd på Commons 
Kommunedata INSEE
Sjur Olsnes

Sjur Olsnes (født 23. august 1939 i Bergen, død 18. juli 2014) var en prisbelønt norsk biokjemiker, kjent for sin kreftforskning ved Radiumhospitalet.
Han ble utdannet lege i 1964 ved Rheinische Friedrich-Wilhelms-Universität i Bonn. Han ble dr.med. i biokjemi i 1972 ved Universitetet i Oslo på avhandlingen Studies on the complex of messenger-RNA and protein in mammalian cells. Ved Radiumhospitalet var han overlege 1972–89 og fra 1990 til 2009 ledet han avdeling for biokjemi ved Kreftforsknings-instituttet. Ved Universitetet i Oslo var han professor i svulstens biologi 1989–90 og professor i biokjemi 1990-2009. Han var professor emeritus til sin død i 2014.


== Priser ==
Anders Jahres medisinske pris 1979 til yngre forskere
NAVF forskningspris 1990, 500 000 kroner delt med Kirsten Sandvig
Det Norske Videnskaps-Akademi innvalgt 1993
Den 1. Stiansen Eiendom sin forskningspris for biomedisinsk forskning, 1995, 500 000 kroner delt med Kirsten Sandvig
Forskningsprisen ved Universitetet i Oslo 2000
Kong Olav Vs Kreftforskningspris 2003


== Referanser ==
Schüfftan-metoden

Schüfftan-metoden (på tysk kalt das Schüfftan-Verfahren) er en filmeffekt der scenebildet er satt sammen av speilbildet av en liten, tilpasset modell og synet av skuespillere i et scenerom.
Fordi det virkelige størrelsesforholdet mellom den nedskalerte modellen eller maleriet og scenerommet bak ikke blir merkbart i det todimensjonale filmopptaket, oppleves det scenografiske miljøet som helt og sammenhengende. På den måten kan man oppnå en optisk illusjon av spektakulære landskap og byggverk som ellers ville vært for dyre eller umulige å bygge som kulisser i full størrelse. 
Spesialeffekten er oppkalt etter den tyske kameramannen Eugen Schüfftan (1893–1977) som sammen med Ernst Kunstmann utviklet teknikken for å framstille monstruøse bylandskap og skyskrapere i Fritz Langs sciencefiction-dystopi Metropolis fra 1927. 


== Se også ==
Matte painting, kulissemaleri i filmer


== Eksterne lenker ==
 Prinsippskisse
Jan K. S. Jansen

Jan Kristian Schøning Jansen (født 16. januar 1931 i Oslo, død 8. januar 2011) var en prisbelønt norsk fysiolog, kjent for sin hjerneforskning.
Etter examen artium 1949 fra Berg videregående skole, studerte han ved faren Jan B. Jansen sitt Anatomisk institutt (UiO) og møtte Birger Kaada, det ble cand.med. 1955 og dr.med. 1957.  Så var han ved University Laboratory of Physiology i Oxford University. Han ble dosent i fysiologi ved Universitetet i Oslo 1968 og professor 1979-95.Han var sønn av Jan B. Jansen (1898–1984).


== Priser ==
Anders Jahres medisinske pris for yngre forskere 1967, delt med hjerneforsker Per Andersen
Det Norske Videnskaps-Akademi innvalgt 1977
Nansenfondet, styreformann
Fridtjof Nansens belønning for fremragende forskning 1997


== Referanser ==
Kanshiram Nagar (distrikt)

Kanshiram Nagar (hindi: कांशीराम नगर ज़िला, urdu: کنشی رام نگر ضلع) er et distrikt i den indiske delstaten Uttar Pradesh. Distriktets hovedstad er Kasganj. Distriktet ble dannet 15. april 2008 ved at tehsilene Kasganj, Patiali og Sahawar ble skilt ut fra Etah. 


== Demografi ==
Ved folketellingen i 2011 var det 1 438 156 innbyggere i distriktet, mot 1 228 705 i 2001. Den urbane befolkningen utgjør 20,05 % av befolkningen.
Barn i alderen 0 til 6 år utgjorde 17,03 % i 2011 mot 20,22 % i 2001. Antallet jenter i den alderen per tusen gutter er 905 i 2011.


== Referanser ==


== Eksterne lenker ==
Offisielt nettsted
Nikolaikirche (Berlin)

Nikolaikirche er en kirke i Mitte i Berlin, opprinnelig oppført mellom 1220 og 1250, og siden endret flere ganger. Den er byens eldste kirke og er beskyttet som kulturminne. Kirken ligger i strøket Nikolaiviertel mellom Spandauer Strasse, Rathausstrasse, Spree og Mühlendamm.
Kirken er karakteristisk med to spir i kirketårnet. Tårnet med de to spirene ble oppført i 1876 og avløste da et asymmetrisk tårn, med ett spir.Den siste gudstjenesten i kirken ble holdt i 1939. Bygningen ble sterkt skadet under den andre verdenskrigen. I forbindelse med Berlins 750-årsjubileum i 1987 foretok DDR-myndighetene en totalrenovering av bygningen. Kirken tilhører Stiftung Stadtmuseum Berlin og brukes som museum og konsertlokale.


== Referanser ==


== Eksterne lenker ==
Offisielt nettsted 
(en) Nikolaikirche (Berlin) – kategori av bilder, video eller lyd på Commons
Presidentvalget i Finland i 2012

Presidentvalget i Finland i 2012 ble avholdt med første valgomgang 22. januar og andre valgomgang 5. februar. 
Finlands president utpekes i direkte valg for en periode på seks år. Dersom ingen kandidat får flertall i første valgomgang, arrangeres en andre valgomgang mellom de to kandidatene som fikk flest stemmer i første runde. I andre runde seirer den som får flest stemmer. Den seirende kandidaten i presidentvalget i 2012 vil sitte til 2018, med mulighet for gjenvalg for ytterligere én periode. Sittende president Tarja Halonen var forhindret fra å stille til valg, da hun allerede har vært president i to perioder. 
Alla partiene i Finlands riksdag nominerte kandidater til første valgomgang, slik at velgerne hadde åtte kandidater å velge mellom. I første valgomgang, avholdt 22. januar 2012, fikk Sauli Niinistö fra det konservative Samlingspartiet 37,0% av stemmene og Pekka Haavisto fra Gröna förbundet 18,8%. De to gikk videre til andre valgomgang 5. februar 2012.
I valgets andre og avgjørende omgang fikk Niinistö 62,6% av stemmene og  Haavisto 37,4%.


== Valgdeltagelse ==
Totalt var 4 402 662 personer stemmeberettigede til valget, hvorav 230 422 var bosatt i utlandet.
Valgoppslutningen blant stemmeberettigede bosatt i Finland var 72,8%, mens valgoppslutningen totalt var 69,7%.


== Valgresultat ==


== Referanser ==
Mycoplasma genitalia

Mycoplasma genitalia er en bakterie som ble kjent på 1980-tallet. 
Bakterien er en lite kjent seksuelt overførbar sykdom som er vanskelig å påvise og den er en viktig årsak til uretritt. Den skiller seg fra andre bakterier ved at de ikke har noen cellevegg og dette gjør at ikke alle typer antibiotika, f.eks. penicillin, fungerer. Den overføres ved seksuell omgang i likhet med klamydia og gonoré. I Oslo er det bare Olafia-klinikken som utfører tester etter Mycoplasma genitalium og bakterien er så lite kjent i Norge at de fleste leger ikke har hørt om den. I landet forøvrig er det mulighet for å teste seg om man har denne sykdommen ved poliklinkkene for seksuelt overførbare infeksjoner som ligger i Tromsø og Bergen. 


== Referanser ==
Artikkel
Sjur Refsdal

Sjur Refsdal (født 30. desember 1935 i Oslo, død 29. januar 2009) var en prisbelønt norsk astrofysiker, kjent for sin forskning på gravitasjonslinser.Etter examen artium 1954 og cand.real. 1962 ble det dr.scient. 1970 ved Universitetet i Oslo. Refsdal var  professor ved University of Nebraska 1967-70, Universitetet i Hamburg 1970-2001, og professor II ved Universitetet i Oslo 1992-2001.
Disse gravitasjonslinsene var noe Einstein teoretisk kunne si eksistere, men som Sjur Refsdal fant kunne gi praktisk nytte  på 1960-tallet. Den første linsen ble ikke oppdaget før i 1979.
Hans bestefar het Ivar Refsdal og var kartograf.


== Premier ==
Fridtjof Nansens belønning for fremragende forskning 2001
Kongens fortjenstmedalje i gull 2005


== Referanser ==
Hopsin

Marcus Hopson (født 18. juli 1985), bedre kjent under artistnavnet Hopsin, er en amerikansk rapper/hiphop-artist. Han er mest kjent for sangen «Sag My Pants» som er fra albumet Raw.


== Diskografi ==
Studioalbum2009: Gazing at the Moonlight
2010: RAW
2013: Knock Madness
2015: Pound Syndrome
2017: No ShameMixtapes2009: Haywire (med SwizZz)


== Eksterne lenker ==
Offisielt nettsted 
(en) Hopsin – kategori av bilder, video eller lyd på Commons 
(en) Hopsin på Internet Movie Database 
(en) Hopsin hos The Movie Database 
(en) Hopsin på Apple Music 
(en) Hopsin på Discogs 
(en) Hopsin på MusicBrainz 
(en) Hopsin på SoundCloud 
(en) Hopsin på Spotify 
(en) Hopsin på Songkick 
(en) Hopsin på Last.fm 
(en) Hopsin på AllMusic 
Hopsin på Twitter 
Hopsin på Facebook 
Hopsin på Instagram 
Hopsin på YouTube 
Hopsin på Myspace
Jomfruen fra Tåkeskogen

«Jomfruen fra Tåkeskogen» er en roman av Margit Sandemo fra 1976. Originalens tittel var «Jungfrun i Dimmarnas skog». Den ble først utgitt i de nordiske utgavene av ukebladet Allers. Handlingen er lagt til 1200-tallet, og handler om atten år gamle Vendelin, som blir helt alene i verden da hennes bestemor dør. Hun blir tvunget til å søke tilflukt i den mystiske Tåkeskogen, der den grusomme ridderen Gerhard hevder at han har førsterett til alle jomfruer i amtet sitt. Vendelin blir trukket inn i et opprør på liv og død, hvor også flere av ridder Gerhards sønner er involvert. Romanen er også utgitt som bok nr. 33 i serien «Margit Sandemos beste føljetonger».


== Utgivelser i utvalg ==
Margit Sandemos beste føljetonger nr.33, Bladkompaniet 1986, ISBN 82-509-1733-2
Margit Sandemos beste, dobbeltbok, Schibsted 2006


== Kilder ==
«Kjære Margit», Bladkompaniet 1994
FS «Marjata» (1951)

FS «Marjata» var opprinnelig hvalfangstskuta «Globe 14», bygget i 1951 og disponert av rederiet Melsom & Melsom i Larvik. Etter at den store hvalfangstepoken var over, ble skipet liggende i opplag. Skipet ble kjøpt av Forsvaret for NOK 300 000 og registrert med Forsvarets forskningsinstitutt som eier. Det ble bygget om og utrustet det i henhold til Etterretningstjenestens behov ved et verft i Bergen. Blant annet ble den opprinnelige dampmaskinen erstattet med en ny dieselmotor.
Fartøyet ble benyttet stort sett i sommerhalvåret, fra mai til september.
I perioden 1975 - 1985 seilte skipet for Sjøforsvaret som KNM «Vadsø» (Pennantnummer P340).Skipet er i dag registrert i det norske skipsregister under navnet «Globe» med hjemmehavn i Sandefjord.


== Referanser ==


== Se også ==
FS «Marjata» (1992)
FS «Marjata» (2016)


== Eksterne lenker ==
(en) FS Marjata – Den internasjonale sjøfartsorganisasjonen 
Hvalbåten som ble spionskip – Østlandsposten